C 334/24
RO
Jurnalul Oficial al Uniunii Europene
1.9.2022
populației, cheltuielile publice cu asistența medicală și îngrijirea pe termen lung vor crește cu 0,9 puncte procentuale și, respectiv, 1,7 puncte procentuale din PIB până în 2070.
Deși fragmentarea guvernanței și a finanțării în domeniul îngrijirii pe termen lung este deja abordată în planul de redresare și reziliență, va fi în continuare esențială abordarea provocărilor legate de îmbătrânirea populației, astfel încât să se restabilească suste­ nabilitatea pe termen lung a finanțelor publice.
Opțiunile de politică includ creșterea vârstei de pensionare în concordanță cu creșterea speranței de viață, ajustarea ratelor de indexare a pensiilor pentru a reflecta sustenabi­ litatea fiscală a sistemului de pensii, stimularea creșterii ratelor de participare la viața activă a persoanelor cu vârsta de peste 60 de ani sau luarea altor măsuri de consolidare a ofertei de forță de muncă.
(21)
În conformitate cu articolul 19 alineatul (3) litera (b) din Regulamentul (UE) 2021/241 și cu criteriul 2.2 din anexa V la regulamentul menționat, planul de redresare și reziliență include un set amplu de reforme și de investiții care se consolidează reciproc, însoțite de un calendar indicativ de implementare, și care să fie finalizate până la 31 august 2026.
Acestea contribuie la abordarea tuturor provocărilor economice și sociale sau a unei părți semnificative a acestora, care sunt prezentate în recomandările specifice adresate Cehiei de către Consiliu în cadrul semestrului european în 2019 și 2020, pe lângă orice alte recomandări specifice acestei țări emise până la data adoptării unui plan de redresare și reziliență.
În ceea ce privește energia, Cehia intenționează să utilizeze Mecanismul de redresare și reziliență pentru a extinde utilizarea surselor regenerabile de energie, în special a celor fotovoltaice, pentru a îmbunătăți eficiența energetică în clădirile rezidențiale și publice și pentru a sprijini înlocuirea cazanelor termice pe cărbune în gospodării.
Transportul durabil este promovat prin investiții în infrastructura feroviară și în transportul urban curat și prin încurajarea utilizării vehiculelor cu emisii scăzute.
Recomandările din domeniul cercetării și dezvoltării sunt puse în aplicare prin investiții orientate către consolidarea cooperării dintre sectorul public și cel privat, precum și prin sprijinirea cadrului de inovare și prin acordarea de sprijin financiar/ nefinanciar întreprinderilor inovatoare.
Mediul de afaceri este îmbunătățit prin mai multe măsuri de e-guvernare, reforme vizând combaterea corupției și o reformă cuprinzătoare a procedurii de acordare a autorizațiilor de construcție, elemente care reprezintă în prezent obstacole majore în calea investițiilor în Cehia.
Printre măsurilecheie menite să răspundă recomandărilor privind piața forței de muncă se numără programele de perfecționare și recalificare profesională destinate pregătirii forței de muncă pentru tranziția verde și cea digitală, precum și deschiderea de noi structuri de îngrijire a copiilor cu vârsta sub trei ani pentru ca tot mai multe femei să lucreze sau să își caute un loc de muncă.
În ceea ce privește educația, planul de redresare și reziliență urmărește să stimuleze alfabetizarea digitală a elevilor și a profesorilor, să doteze școlile cu echipamente digitale, asigurând, în același timp, o educație favorabilă incluziunii prin sprijinirea școlilor defavorizate și a tutoriatului.
Recomandările privind asistența medicală sunt abordate prin intensificarea acțiunilor vizând prevenirea cancerului și a asistenței medicale de recuperare, prin dezvoltarea unui portal e-sănătate pentru promovarea practicilor de îngrijire integrată și prin sprijinirea educației în domeniul sănătății.
Alte acțiuni complementare întreprinse includ măsurile de îmbunătățire a îngrijirii pe termen lung.
(22)
Se preconizează că implementarea planului de redresare și reziliență al Cehiei va contribui la realizarea de progrese suplimentare în ceea ce privește tranziția verde și cea digitală.
Măsurile de sprijinire a atingerii obiectivelor climatice în Cehia reprezintă 42 % din alocarea totală a planului de redresare și reziliență, în timp ce măsurile de sprijinire a obiectivelor digitale reprezintă 22 % din alocarea totală a planului de redresare și reziliență.
Implementarea integrală a planului de redresare și reziliență, în concordanță cu jaloanele și țintele relevante, va ajuta Cehia să se redreseze rapid în urma consecințelor crizei provocate de pandemia de COVID-19, consolidându-i în același timp reziliența.
Implicarea sistematică a partenerilor sociali și a altor părți interesate relevante rămâne importantă pentru implementarea cu succes a planului de redresare și reziliență, precum și a altor politici economice și de ocupare a forței de muncă ce nu se limitează la planul de redresare și reziliență, în scopul de a asigura asumarea pe scară largă a agendei politice globale.
(23)
La 13 mai 2022, Comisia a aprobat acordul de parteneriat al Cehiei prevăzut în Regulamentul (UE) 2021/1060 al Parlamentului European și al Consiliului (17).
Cehia a prezentat șapte programe prevăzute în regulamentul respectiv în decembrie 2021 și ianuarie 2022.
Programul pentru o tranziție justă a fost prezentat la 16 martie 2022.
În concordanță cu Regulamentul (UE) 2021/1060, Cehia trebuie să țină seama, la programarea fondurilor politicii de coeziune pentru perioada 2021-2027, de recomandările de țară relevante specifice acestei țări.
Aceasta este o condiție prealabilă pentru îmbunătățirea eficacității și maximizarea valorii adăugate a sprijinului financiar care urmează să fie primit din fondurile politicii de coeziune, promovându-se, în același timp, coordonarea, comple­ mentaritatea și coerența dintre fondurile politicii de coeziune și alte instrumente și fonduri ale Uniunii.
Imple­ mentarea cu succes a Mecanismului de redresare și reziliență și a programelor politicii de coeziune depinde, de asemenea, de eliminarea blocajelor din calea investițiilor ce vizează sprijinirea tranziției verzi și a celei digitale, precum și dezvoltarea teritorială echilibrată.
(17) Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (JO L 231, 30.6.2021, p. 159).